Úvod do polí
Pole je forma dát, ktoré môžu obsahovať niekoľko hodnôt rovnakého typu. Poľu je možné uložiť napr.: 365 hodnôt typu int, keď spracovávate údaje o dňoch v roku. Každá hodnota prezentuje samostatný prvok a počítač ich ukladá za sebou.
Pole je vytvárané pomocou deklaračného príkazu. Deklarácia poľa by mala obsahovať tri informácie: 
1. Typ hodnoty, ktorá má byť uložená do každého prvku.
2. Meno poľa.
3. Počet prvkov poľa.
V jazyku C++ sa to prevedie pridaním premennej hranaté zátvorky: 

int days[365]; // vytváram pole int s 365 prvkami

Každý prvok je samostatnou premennou, ktorú môžeme považovať za jednoduchú premennú. Takto vyzerá obecný typ deklarácie poľa: 

 menoTypu menoPola[pocetPrvkov]; 

Výraz pocetPrvkov musí byť typu const alebo konštantný vyraz, pre ktorý sú všetky hodnoty v dobe prekladu známe. Čiže nemôže to byť premenná, ktorú meníme za behu programu. Ale neskôr si ukážeme, ako obísť pomocou operátoru new. 
Veľa užitočných vlastností vyplýva zo skutočnosti, že k prvkom poľa sa pristupuje pomocou indexov, čiže jednotlivo. Indexy číslujú jednotlivé prvky (premenné). Pole v C++ začína od nuly a končí pri indexe (pocetPrvkov-1). Napr.: začína na days[0] a končí na days[364]. Deklarácia poľa dovoľuje vytvoriť veľa premenných jednou deklaráciou. Identifikáciu a prístup k jednotlivým prvkom obstarávajú indexy. Môžeme si ukázať príklad na cukríkoch: 
#include <iostream> 
using namespace std;
int main(void) 
{
	int cukrik[3];  //vytvoril som pole s troma prvkami
	cukrik[0]=7;
	cukrik[1]=8;
	cukrik[2]=10;
	int cenaCukrik[3] = { 20, 25, 40}; //vytvaram a inicializujem pole
	cout << "Celkovy pocet fajnych cukrikov je ";
	cout << (cukrik[0]+cukrik[1]+cukrik[2]) << "\n";
cout << "Balicek kde je "<< cukrik[0]<< " cukrikov stoji "<< cenaCukrik[0];
	cout << " korun za jeden cukrik. \n";
	int vsetko=cukrik[0]*cenaCukrik[0]+cukrik[1]*cenaCukrik[1]+cukrik[2]*cenaCukrik[2];
	cout << "Vsetky cukriky v balickoch by stali : "<< vsetko << "\n";
	cout << "Velkost pola s cukrikmi je "<< sizeof(cukrik) << " bajtov. \n";
	cout << "Velkost jedneho prvku je "<< sizeof(cukrik[0]) << " bajtov. \n";
	return 0;}

int karty[4]={3, 6, 8, 10}; //spravne
int karty2[4]; //spravne
karty2[4]={3, 6, 8, 10};  //nespravne
karty2=karty;  //nespravne

Stále môžeme pre priradenie používať indexy. Pri inicializácii sa dá dodať aj menej hodnôt ako má pole. Napr.: inicializácia iba dvoch prvých hodnôt:
float jotelTips[5]={5.0, 13.9}; 

Pri čiastočnej inicializácii nastaví prekladač ostatné prvky na nulu. Je jednoduché inicializovať všetky prvky na nulu napr.:
float jotejTips[5]={0};

Ak pri inicializácii poľa necháme hranaté zátvorky prázdne prekladač si sám spočíta prvky poľa. Napr.: 

short things[]={1, 5, 3, 8};

Nie je najlepšie nechať počítanie prvok na prekladači nie je to dobrý zvykom programátora.

Pr. Zadeklarujte jednorozmerné pole celých čísel o rozmere 10 prvkov. V cykle doň načítajte hodnoty. Určte najväčšie a najmenšie z nich a vypočítajte ich aritmetický priemer.. 
